alexandrainst/scandi-wiki huggingface dataset:
Energi Norge

Energi Norge er en landsomfattende kombinert arbeidsgiver- og interesseorganisasjon for kraftnæringen i Norge. De 275 medlemsbedriftene er strøm- og varmeprodusenter, samt distributører over hele Norge, til sammen organiserer de ca 99% av kraftproduksjonen og distributørene for ca 90% av strøm- og varmeforbruket. Energi Norge er tilsluttet Næringslivets Hovedorganisasjon.

Historie 
Energi Norges historie går tilbake til stiftelsen av Norske Elektricitetsværkers Forening (NEVF) i 1901. Senere navn inkluderer Norges Energiverkforbund (NEVF) og Energiforsyningens Fellesorganisasjon (EnFO), før EnFO og Energiverkenes Landsforening fusjonerte i 2001 til Energibedriftenes Landsforening (EBL). Denne organisasjonen byttet navn til Energi Norge i 2009.

Organisasjon 

Energi Norge har i tillegg til arbeidet som interesse- og arbeidsgiverorganisasjon en kommersiell del, Energi Norge AS (tidl. Energiakademiet), som driver med kurs- og konferansevirksomhet for energibransjen. Denne organisasjonen ledes av Kristin Helen Lind.

Referanser

Eksterne lenker 
 Energi Norge

Norske interesseorganisasjoner
Norske arbeidsgiverforeninger
Næringslivets Hovedorganisasjon
Daniela Ruah

Daniela Sofia Korn Ruah (født 2. desember 1983 i Boston) er en portugisisk-amerikansk skuespiller, best kjent for rollen som spesialetterforsker Kensi Blye i CBS-krimserien NCIS: Los Angeles. Hun var også en av fire programledere for Eurovision Song Contest 2018 i Lisboa.

Bakgrunn 
Ruah ble født i Boston i USA av portugisiske foreldre. Faren var kirurg og moren øre-nese-hals-lege. Da Ruah var fem år gammel, flyttet familien tilbake til Portugal, der hun gikk på en engelskspråklig skole. Som 16-åring hadde hun sine første roller i portugisiske telenovelaer, og hun vant en dansekonkurranse på portugisisk fjernsyn. Da hun var 18 år, flyttet hun til England og tok en bachelorgrad i utøvende kunst ved London Metropolitan University. Hun flyttet deretter tilbake til Portugal og fortsatte skuespillerkarrieren, før hun flyttet til New York i 2007 for å studere ved Lee Strasberg Theatre and Film Institute.

Hun har jødisk opphav, både sefarder og askenaser. Faren er av portugisisk-marokkansk-jødisk opphav, og morens familie var russisk-ukrainske jøder som flyttet til Portugal.

Karriere
Ruah startet karrieren i portugisiske såpeoperaer som tenåring og hadde sin første større rolle som 16-åring, da hun spilte Sara i såpeoperaen Jardins Proibidos (norsk oversettelse: forbudte hager).

Etter å ha studert utøvende kunst ved London Metropolitan University, flyttet hun tilbake til Portugal for å fortsette karrieren. Hun vant i 2006 Dança Comigo (den portugisiske versjonen av Skal vi danse?) og fikk siden hovedroller i tv-serier, kortfilmer og teaterstykker. I 2007 flyttet hun New York for å studere ved Lee Strasberg Theatre and Film Institute.

Ruah spiller spesialetterforskeren Kensi Blye i NCIS: Los Angeles, som først ble første gang sendt 22. september 2009. I 2011 spilte hun samme rolle i en gjesteopptreden i serien Hawaii Five-0. I 2013 spilte hun i David Auburns dramastykke Proof ved Hayworth Theatre i Los Angeles.

I mai 2018 ledet Ruah Eurovision Song Contest 2018 sammen med Catarina Furtado, Sílvia Alberto og Filomena Cautela.

Ruah er gift og har to barn.

Filmografi

Referanser

Eksterne lenker 
 
 

 
 
 
 

Programledere for Eurovision Song Contest
Skuespillere fra USA
Portugisiske skuespillere
Personer fra USA av portugisisk opphav
Personer fra Boston
Fødsler i 1983
Brabank

BRAbank ASA (stiftet 1. oktober 2003 som Verdibanken ASA) er en heldigital bank med hovedkontor i Oslo. Banken har konsesjon fra Finanstilsynet til å drive bankvirksomhet i Norge og er medlem av Bankenes sikringsfond.

Historikk

Monobank 
Monobank ASA ble stiftet 28. mars 2014 og fikk 11. november 2015 konsesjon av Finanstilsynet til å drive bankvirksomhet i Norge. Åtte dager senere, 19. november, åpnet banken med tilbud om forbrukslån og høyrentekonto.

16. februar 2017 ble banken notert på Merkur Market. I mai samme år startet banken virksomhet i Finland.

28. juni 2019 slo Monobank og BRAbank seg sammen, etter at sammenslåingen ble vedtatt på generalforsamling 20. mars og godkjent av Finanstilsynet den 9. mai.

Verdibanken og Easybank 
Verdibanken ASA ble stiftet 1. oktober 2003 og åpnet 17. november som forretningsbank samme år. Bankens stiftere ønsket å formidle kristne verdier ved å tilrettelegge for utvikling av ideell virksomhet og fokusere på etikk knyttet til kapitalforvaltning. Dette innebar blant annet at banken finansierte formål som var samfunnsbyggende og bidro til å verne om mennesker og miljø. Kapitalen skulle ikke anvendes til formål som brøt med menneskerettighetene, skadet miljøet eller fornedret menneskeverdet.

Verdibanken hadde omkring 300 aksjonærer, hvorav flere ideelle organisasjoner. Blant aksjonærene var Kragerø Sparebank, Remco AS, Alfred Bergs verdipapirfond, Mentor Medier AS og Byholt AS.

7. april 2016 skiftet banken navn til Easybank ASA og endret samtidig retning fra å være en bank med kristen formålsparagraf til å være en vanlig forbruksbank.

1. oktober 2020 slo Easybank og BRAbank seg sammen, og den nyfusjonerte banken ble dagen etter tatt opp til handel på Merkur Market.

Referanser

Eksterne lenker 
 

Norske banker
Selskaper notert på Merkur Market
Banker etablert i 2003
Banker etablert i 2014
Banker etablert i 2019
Banker etablert i 2020
Næringsliv i Oslo
Næringsliv i Vestland
Bergen
Hvaler Båt- og Fergeselskap

Hvaler Båt- og Fergeselskap AS er et nedlagt kommunalt selskap som opererte ferger i Hvaler kommune i Østfold. Det ble stiftet i 1893 og var eid av kommunen til 2001, da det ble privatisert og solgt til Glommen Bulk. Hvaler Båt- og Fergeselskap ble drevet fra Skjærhalden med ruter til Lauer, Herføl, Søndre Sandøy og Nordre Sandøy, samt Strömstad i Sverige. Før åpningen av Hvalertunnelen i 1989 drev selskapet også ferjesambandet Skipstadsand–Korshavn.

Referanser

Litteratur 
 

Norske fergerederier
Etableringer i 1893
Hvaler kommune
Ana Bucik

Ana Bucik (født 21. juli 1993 i Nova Gorica) er en slovensk alpinist. Hun spesialiserer seg på slalåm, men kjører også storslalåm og alpin kombinasjon.

Hun debuterte i verdenscupen som 16-åring den 16. januar 2010, og har deltatt i VM i alpint tre ganger, i 2013, 2015 og 2017, hvor beste resultat er 7. plass i slalåm i 2017.

Hun tok sin første pallplassering i et verdenscuprenn da hun kom på 3. plass i alpin kombinasjon i Lenzerheide 27. januar 2018.

Under Vinter-OL 2022 i Beijing, ble hun nummer 11 i storslalåm.

Sammenlagtplasseringer i verdenscupen

Referanser

Eksterne lenker 
 

Slovenske alpinister
Deltakere for Slovenia under Vinter-OL 2018
Alpinister under Vinter-OL 2018
Deltakere for Slovenia under Vinter-OL 2022
Alpinister under Vinter-OL 2022
Kristian Lous

Kristian Lous (født 9. august 1875 i Oslo, død 24. september 1941) var en norsk astronom. Han var sønn av regjeringsadvokat Karl Lous (1847–1928) og Karoline Mathilde Zetlitz (1844–1926). Han var bror av advokat Georg Lous, barnebarn av advokat Johan Christian Vogelsang Lous og oldebarn til kommandør Carl Christian Lous.

Lous var observator ved Universitetsobservatoriet i Oslo fra 1919, og fra da dette ble nedlagt i 1934 ved Astrofysisk institutt. Han skrev avhandlinger innenfor celest mekanikk, teorien for trelegemeproblemet og problemet om det kosmiske opphavet til kometer. Han var almanakkredaktør fra 1928 til 1941.

Referanser 

Norske astronomer
Vitenskapelig ansatte ved Universitetet i Oslo
Personer fra Oslo
Abu Sa’id al-Jannabi

Abu Sa'id al-Jannabi, eller Abū-Saʿīd Ḥasan ibn Bahrām Jannābī (farsi: ابوسعید حسن بن بهرام جنّابی; arabisk: أبو سعيد حسن بن بهرام الجنابي; født mellom  845 og 855, død 913-14.) var grunnlegger av den qarmatiske stat i Al-Bahrayn sent på 800-tallet. Han var perser fra  Jannāba (Ganaveh, nå i provinsen Bushehr). 

I 900 vant han en større seier over en abbasidisk hær sendt ut for å underkue ham.anført av Al-'Abbas ibn 'Amr al-Ghanawi. 

Han ble etterfulgt av sin sønn Abū-Tāhir Al-Jannābī.

Referanser

Litteratur 
 M. J. de Goeje: Mémoire sur las Carmathes lleva Bahraïn te las Fatimides, Leyden, 1886
 B. Lewis: The origins of Ismailism, Cambridge, 1940
 S.M. Stern: Ismailis and Qarmatians, El Elaboration del Islam, Paris, 1961
 Heinz Halm: Das Reich des Mahdi. Der Aufstieg der Fatimiden (875-973). C.H. Beck, München, 1991. S. 158–160.
 W. Madelung: Art. “Abū Saʿīd Jannābī” in Encyclopaedia Iranica Bd. I/4, S. 380–381. Online-Version

Bahrains historie
Saudi-Arabias historie
Monarker
Personer fra provinsen Bushehr
Onorelucanus marujae

Onorelucanus marujae er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En nokså liten, halvblank, brunsvart hjortebille, dekkvingene med brede, mørkrøde sidestriper. Hannens kjever er litt lengre enn hodet, knivformede. Pannen har en stor, U-formet grop. Pronotum er rundet med noe framstående forhjørner, fint punktert. Dekkvingene er blankere enn forkroppen, tett og kraftig punkterte.

Levevis 
Den er funnet i rundt 1800 meters høyde i skråningene av Andesfjellene.

Utbredelse 
Arten lever i Peru.

Systematisk inndeling 
Artene ble tidligere regnet til slekten Sclerostomus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Sclerostomini
 Slekten Onorelucanus Bartolozzi & Bomans, 1989
 Onorelucanus marujae Arnaud, Noguchi & Bomans, 2008

Eksterne lenker 
 
 Generic Guide to New World Scarabid Beetles – Onorelucanus
 Bildegalleri

Hjortebiller
Biller formelt beskrevet i 2008
Perus insekter
Rolf M. Østigård

Rolf Magnar Østigård (født 1941 i Kristiansund) er en norsk kommunepolitiker for Venstre og tidligere formann i Møre og Romsdal Idrettskrets.

Karriere 
Østigård er utdannet lærer med grunnfag i kroppsøving og spesialpedagogikk. Han var undervisningsinspektør og senere rektor på Helland skule fra 1998 til 2005.

Han var formann i Møre og Romsdal Idrettskrets fra 1977 til 1983. Østigård ble tildelt Norges idrettsforbunds hedersmerke i 1983.

Østigård har innehatt mange tillitsverv innen idretten, blant annet medlem av NIFs barne- og ungdomsråd. Han har også vært friidrettsutøver og kretsdommer for Idrettslaget Norodd.

Referanser 

Norske pedagoger
Norske idrettsledere
Fødsler i 1941
Personer fra Kristiansund kommune
Holt landbruksskole

Holt landbruksskole var tidligere en videregående skole i Holt i Tvedestrand, med landbruk og skogbruk som hovedområder. Nå er skolen en del av Tvedestrand og Åmli videregående skole, etter at landbruksskolen og Tvedestrand videregående skole ble slått sammen i 2004, og Åmli videregående skole ble innlemmet i 2011.

Historikk 
Landbruksskolen kan skrive sin forhistorie tilbake til 1847, men det er 1907 som regnes som skolens første år. I 1847 ble den første landbruksskolen i Aust-Agder (da Nedenes Amt) startet opp på Næs Verk, hvor den var til 1853. Da ble den flyttet til Øvre Åkhus i Bygland, men allerede i 1857 ble skolen lagt ned på grunn av få søkere. 
I 1896 ble tre landbruksskoler startet opp igjen i amtet: En på Langtveit i Holt som ble lagt ned etter fem år, en på Bjørnetrø i Fjære, og en på Langerak i Bygland. 
I 1907 la landbruksskolen på Bjørnetrø ned, og en ny ble startet opp i Holt. Da hadde amtstinget sørget for innkjøp av mesteparten av Holt prestegård samt noe mer land. Tidligere hadde skolene blitt drevet på leide gårder.
14. oktober 1907 startet landbruksskolen, med 20 elever, og 10 dager senere ble det holdt en innvielsesfest. Det første kurset ved skolen var et jordbrukskurs på 1,5 år.

Skolestyrer 
Første skolestyrer på landbruksskolen var Martin O. Kringlebotten (1870-1944), som også hadde vært styrer på de tidligere landbruksskolene på Langtveit (1896-1902) og Bjørnetrø (1905-1907). Han fortsatte som skolestyrer på Holt landbruksskole frem til han gikk av med pensjon i 1936. Etter hans død ble det reist en minnestein til hans ære på skolens område.

Skolebygninger 
Da skolen startet i 1907 var en ny skolebygning nettopp ferdigstilt. Året etter kom det en uthusbygning til, som i 1913 brant ned og ble erstattet med et nytt og større uthus. I 1923 sto en ny undervisningsbygning ferdig, et bygg som fortsatt er i bruk. I løpet av årene etter har det skjedd en rekke endringer og moderniseringer, og i 1962/63 ble skolebygningen fra 1907 revet for å gi plass til en ny kontorbygning.

Undervisning 
Skolen har tilbudt kurs og undervisning i jordbruk, hage- og smånæring, husdyrhold, håndverk, skogbruk, agronomkurs, forkurs til NLH, gymnasfag, mm.

Arrangementer 
Fra 1992 til 2003 arrangerte skolen "Jul i fjøset", der inntektene ble brukt til veldedige formål.

Arkivet 
Arkivmateriale etter Holt landbruksskole befinner seg på Kuben i Arendal. 
Arkivet strekker seg fra 1897 til 2016.

Referanser

Litteratur 
 Holt landbruksskule 75 år 1907-1982, 1982

Videregående skoler i Agder
Landbruk i Norge
Meidell Olsen

Roger Meidell Olsen (født 26. august 1968) er en norsk film-/still-/TV-fotograf og gründer. Han har hatt regi på flere dokumentarfilmer, samt drevet filmstudio og greenscreenstudio i Oslo siden 2005.

A-fotograf for blant annet National Geographic, Travel Channel, TV 2, NRK, Rubicon TV, TVNorge, TV3, VG, Mastiff, Strix TV, Limelight, ITVstudios, MediaCircus, AntiTV m.fl.

Han har vunnet flere priser som fotograf, blant annet Gullrammen Eurofilm Forum Skandinavia. 

Olsen har arbeidet med kunstnere og artister som David Artaud (teater, skuespiller), Otto Jespersen, Zahid Ali, Michael Voltaggio, Mariana Van Zeller, Lisa Stokke.

Som gründer har han bl.a  startet selskapet Auksjonskompaniet AS, et auksjonshus som tar sikte på gjenbruk, up-cycling og vareauksjoner i mer tradisjonell betydning. Selskapet er etablert i de gamle hangarene bygget av tyske styrker under andre verdenskrig ved Lille Rygge Flyplass, idag Lille Rygge Industri.

Eksterne lenker 
 

Filmfotografer
Gründere
Mette Gjerskov

Mette Gjerskov (født 28. juli 1966 i Jyllinge) er en dansk politiker som siden 8. februar 2005 har vært medlem av Folketinget. Hun er valgt for Socialdemokraterne i Roskildekredsen (Sjællands Storkreds), inntil 13. november i Roskilde Amtskreds. 

Mette Gjerskov er udviklingsordfører og formann for Folketingets Tværpolitiske Netværk for Seksuel og Reproduktiv Sundhed og Rettigheder. Hun var inntil 2015 formann for Udenrigspolitisk Nævn og var i perioden fra 3. oktober 2011 til 9. august 2013 Minister for fødevarer, landbrug og fiskeri i Regjeringen Helle Thorning-Schmidt.

Referanser

Eksterne lenker 
 
 
 

Danske matvareministre
Socialdemokratiet-ministre
Folketingsmedlemmer fra Socialdemokratiet
Personer fra Roskilde kommune
Vevelstad sentralskole

Vevelstad sentralskole er en skole i kommunen Vevelstad. Det er rundt 50 elever på hele skolen. Skolen inneholder en barne/grunnskole og en ungdomsskole. Rektor er Oddrunn Moxnes.

Eksterne lenker 
 Nettside

Barne- og ungdomsskoler i Nordland
Vevelstad
Javier Busto

Javier Busto Sagrado (født 1949 i Hondarribia, Baskerland, Spania) er en spansk kordirigent og komponist av kormusikk. Han er utdannet lege, og praktiserer som almenpraktiker i Lezo i provinsen Gipuzkoa i Spania.

I studietiden ved Universitetet i Valladolid, dirigerte han Ederki Basque studentkor (1971–1976), og begynte å skrive sine første korkomposisjoner, som vant tredjepris i Tolosa-konkurransen i 1975.

Busto grunnla Eskifaia-koret i Hondarribia i 1978, og dirigerte det selv frem til 1994. Sammen med dette koret vant han førstepremier ved korkonkurranser både i Spania, Frankrike, Østerrike og Tyskland. I 1995 grunnla han damekoret Kanta Cantemus Korua, som han også dirigerer. De har vunnet førstepremie ved korkonkurranser i Tours i Frankrike, og i Tolosa (1999).

Han har også vunnet priser for sine kor-komposisjoner, både i Bilbao, Igualada, Madrid og Tolosa. Korverkene og -sangene hans publiseres både i Spania, Frankrike, Storbritannia, Tuskland, Sverige og USA, og enkelte er også utgitt på CD.

Busto er en internasjonalt kjent og benyttet gjestedirigent, og sitter som jurymedlem i korsang- og komposisjonskonkurranser over hele verden.

Referanser 

Spanske komponister
Spanske dirigenter
Fødsler i 1949
Truls Grønvold

Truls Grønvold (født 15. februar 1952 på Ringerike) er en norsk gullsmed, designer og voks-modellør.

Han er en av de få i landet som mestrer voksmodellerings-teknikken til fremstilling av master-modeller i gullsmedfaget. Denne teknikken er en ny variant av den eldgamle voksmodellerings-teknikken som blant annet ble brukt til fremstilling av vikingtidens smykker i vårt land, samt brukt som teknikk allerede i oldtiden. Modellen blir først laget i voks, for så å  bli støpt ut i metall og deretter bearbeidet til ferdig mastermodell som grunnlag for former. Grønvold har laget flere hundre modeller i denne teknikk for flere av våre norske gullsmed-produsenter. 

Han fikk sin utdannelse ved gullsmedlinjen på Elvebakken i Oslo og på gullsmedlinjen ved Bergen yrkesskole. Han hadde praksis ved Valdres sølvsmie, og fikk eget verksted fra 1980.

Som gullsmed og designer har Grønvold jobbet med utvikling og produksjon av egne modeller i eget verksted. Han har også hatt en rekke freelance-oppdrag for Norske gullsmedprodusenter.

Grønvold har blant annet designet smykkeserien SNORRE, NIDAROS og HISTORISKE SKJEER for Sigmund Espeland AS, samt flere smykkeserier for Hillestad AS, asla AS og AS Sylvsmidja.

Grønvold har også jobbet med kopiering av smykker og sølvgjenstander for flere av våre store museer.

Han har også designet og produsert en rekke ordførerkjeder for flere kommuner.

Eksterne lenker 
 Aftenposten: https://www.aftenposten.no/norge/politikk/i/jvBqe/Farre-kommuner-er-gull-for-denne-mannen 
 Fjordingen: http: //www.fjordingen.no/nyhende/article505635.ece
 Nye Larvik kommune: http://nyelarvik.no/2017/12/13/her-er-det-nye-ordforerkjedet/ 
 NRK Radiofront: http://castbox.fm/episode/Radiofront-09.09.2012-id88064-id26346043?country=no
 TG.Design: http://www.tgdesign.no/tgdesign
 Sigmund Espeland AS: http://www.espeland.no/snorre_213.html
 Hillestad smykker: http://hillestad.no/hillestad-smykker/

Personer fra Ringerike kommune
Norske gullsmeder
Stian Balducci

Stian Balducci (født 28. desember 1988 i Oslo) er en norsk improvisasjonsmusiker og plateprodusent, kjent under artistnavnet +plattform. Han vant Spellemannprisen 2017 i klassen elektronika for utgivelsen Twelve. Balducci driver plateselskapet Gråtone, med utgivelser i samarbeid med blant andre Jan Bang og Audun Kleive.

Bakgrunn 
Techno og klubbmusikk fikk Balducci til å starte med musikkproduksjon
 og fra tidlig alder har han vært med på å drive norsk eletronisk musikk fremover og i samarbeid med det bergenbaserte konseptet, Ploink, har han flere utgivelser og opptredener under aliaset +plattform. Sammen med det folk, jazz og improvfokuserte plateselskapet NORCD, ga Balducci ut Hildr, sammen med Karoline Gullberg (Gullberg/Balducci), en vinyl hvor norsk folk møter samtidselektronika.  i 2016 spilte Balducci på Festival International de Jazz de Montreal, i form av et remixprosjekt sammen med Erik Honoré, Eivind Aarset Band med Jan Bang og Nils Petter Molvær Solo.

Referanser 

Artikler opprettet med artikkelveiviseren
Norske musikere
Vinnere av Spellemannprisen
Charles Chinedu Ezeh

Charles Chinedu Ezeh (født 18. november 1997) er en nigeriansk fotballspiller som fra 30. juni 2021 er klubbløs.

10. juli 2017 skrev han under en fireårskontrakt med Lillestrøm.

Referanser

Eksterne lenker 
 

Nigerianske fotballspillere
Fotballspillere for Lillestrøm SK
Fotballspillere for Strømmen IF
Fotballspillere for HamKam
Fotballspillere for Skeid Fotball
Fotballspillere for Øygarden FK
Utenlandske fotballspillere i Norge
Sheriff Sinyan

Sheriff Sinyan (født 19. juli 1996) er en norsk-gambisk fotballspiller som spiller for .

Landslaget
8. juni 2019 fikk han sin første landskamp for  mot .

Referanser

Eksterne lenker 
 

Norske fotballspillere
Fotballspillere for Oppsal IF
Fotballspillere for Holmlia SK
Fotballspillere for Lillestrøm SK
Fotballspillere for Molde FK
Fødsler i 1996
Utenlandske fotballspillere i Norge
Kongshornet

Det norske kongehorn er et drikkehorn fra første del av 1300-tallet. Hornet tilhører Nationalmuseet i Danmark. Hornet har et randbeslag av forgylt sølv som viser våpenskjoldet til fire norske og tre svenske adelsslekter og det norske kongevåpenet. Under munningsbeslaget er det et våpenskjold tilhørende slekten Galtung fra tiden før de dansk-norske kongene sendte sine embetsmenn til Norge som fratok Galte-navnet og Galte-godset fra den eldre Galte-ætten i Hardanger.

Utføring 
Selve hornet er 17 centimeter i diameter og 49 centimeter langt, og med en lengde på 89 centimeter langs krumningen. Randbeslaget har gravert åtte våpenskjold. På hornets ende ses to rekker relieffigurer som avsluttes med en knopp i filigran.

Provienens 
En DNA-test viser at hornet kommer fra en urokse. Hornet er laget i Norge og kom via Island til Det kongelige Kunstkammer i Købehavn i 1720, og derfra til Nationalmuseet.

Beskrivelser 
Det finnes minst fire beskrivelser og forklaringer på hornets opprinnelse og første eiere.

Jørgen Olrik, assistent ved Nationalmuseet beskrev hornet i Drikkehorn og Sølvtøj fra Middelalder og Renaissance i 1909. I samarbeid med den norske riksarkivaren Henrik Jørgen Huitfeldt-Kaas ble det antatt at hornet hadde tilhørt et gilde der de adelsmenn som hadde skjold på randbebeslaget var medlemmer.

Thor Bendz Kielland tolker i sin doktoravhandling Norsk guldsmedkunst i middelalderen fra 1927, at hornet er tilvirket før år 1313. Dette baserer han på at et av våpenskjoldene tilhører Bjarne Erlingsson.

Leif Løberg har i By og bygd 1958 - 59 lagt fram en tolkning av våpenskjoldene. Løberg mener våpenskjoldene er anevåpen tilhørende Ane Sigurdsdatter gift med Jon Martinsson til Sudreim.

Asgaut Steinnes beskriver dette hornet, og et liknende horn fra samme tidsperiode som også befinner seg i Nationalmuseet i København, i en artikkel i Norsk slektshistorisk tidsskrift. Der blir hornene og våpenskjoldene svært godt beskrevet.

Referanser

Eksterne lenker 
Det danske nationalmuseums samlinger

Drikkehorn
Jernalderen i Danmark
Danmarks historie
Nordisk folkeminne
Severdigheter i København
Nationalmuseet
Milwaukee Mile

Milwaukee Mile er om lag en mil, 1,6 km lang oval racerbane i det sentrale USA på Wisconsin State Fair Park i Vest Allis, Wisconsin, en forstad vest for Milwaukee. Den har tribuneplass til om lag 37 000 tilskuere. Den ble asfaltert for 64 år siden i 1954, var opprinnelig en dirt track. I tillegg til ovalen er det er en 2,8 km vei på indre bane.

Milwaukee Mile kan skilte med å være den nest-eldste operative speedway i verden, har vært vertskap hvert år siden 1903 (bortsett fra under USAS deltakelse under andre verdenskrig). Banen har arrangert store løp, for eksempel American Automobile Association, USAC, NASCAR, Cart/Champ Car World Series og IndyCar Serien. Det har også vært mange løp i regionale serier som ARTGO.

Kjente førere som har deltatt på denne banen omfatter: Barney Oldfield, Ralph DePalma, Walt Faulkner, Parnelli Jones, A. J. Foyt, Al Live, Bobby Live, Mario Andretti, Bobby Rahal, Jim Clark, Darrell Waltrip, Alan Kulwicki, Emerson Fittipaldi, Bobby Allison, Davey Allison, Nigel Mansell, Michael Andretti, Alex Zanardi, Harry Gant, Rustne Wallace, Walker Evans og Dario Franchitti, samt nåværende  stjerner. Danica Patrick, Dale Earnhardt Jr, Jeff Gordon, Tony Kanaan, Scott Dixon, Hélio Castroneves og mange andre.

Referanser 

Byggverk fullført i 1903
Nascar-baner
Milwaukee County
Stadioner brukt av Green Bay Packers
Tidligere stadioner i National Football League
Kashmar

Kashmar (persisk: كاشمر) er en by i provinsen Razavi-Khorasan i nordøstre Iran. Folkemengden er på cirka 100 000 innbyggere. Byen er kjent for sin hellige sypress som ble hugd med på 800-tallet og som er kjent som sypressen i Kashmar.

Byen er den fjerde pilegrimsbyen i Iran, og den er den nest mest pilegrimsbyen etter Mashhad i Razavi Khorasan-provinsen.

Eksterne lenker 
 

Byer i Iran
Provinsen Razavi-Khorasan